
ДО 
Д. Ц. КОСТОВА                                                                 Изх. № 9400-0-2745
Ж.К. “С.“ БЛ. ***, ВХ. *, АП. **                                            29.02.2024 г.
ГРАД ВРАЦА 3000
УВАЖАЕМА  ГОСПОЖО КОСТОВА,
По силата на настанителна Заповед № 1598/11.10.2022 г. и сключен договор за наем от 11.10.2022 г., Ви е предоставено общинско жилище, находящо се в гр. Враца,                                        ж.к. “С.“ бл. ***, вх. *, ап. **.

След извършена справка по административен ред е установено, че срокът за настаняване е изтекъл и имате неплатени наемни вноски и консумативни разходи за наетото жилище. Поради това е издадена Заповед № 1601/28.09.2023 г., с която е прекратено наемното правоотношение. Заповедта е изпратена по пощата с обратна разписка, върната е като непотърсена, поради което, същата е публикувана на официалната интернет страница на Община Враца. 

На следващо място Ви уведомявам, че към 21.02.2024 г. имате задължения, както следва:
- 354.60 лв. - представляващи обезщетение за ползване на общинското жилище за 4 месеца, съгласно чл. 3, ал. 5 от договора за наем от 11.10.2022 г.;
- 107.94 лв. - представляващи такса битови отпадъци (ТБО) за 3 години; 
- 1 117.93 лв. - представляващи направени от Вас разходи за електроенергия.
С оглед изложеното до тук, Ви каним да заплатите доброволно всички натрупани задължения  в 14 (четиринадесет) - дневен срок от датата на получаване на настоящото. Плащането може да се извърши в касата на Община Враца откъм входа на „Местни данъци и такси” или по банкова сметка на Община Враца в «ПЪРВА ИНВЕСТИЦИОННА БАНКА» АД:
1. IBAN: BG41FINV91508417551718, BIC: FINVBGSF, вид плащане: 44 41 00 - наем;

2. IBAN: BG64FINV91503117551717 BIC: FINVBGSF  - ТБО.
Разходите за питейна вода, ел. енергия и отопление следва да се заплатят на касите или по банкови сметки на съответните фирми – доставчици. 

Определям 14 (четиринадесет) - дневен срок от получаване на настоящото уведомление, в който да освободите жилището доброволно, като изнесете всички свои вещи и предадете ключа от същото в стая 41, ет. 2, сградата на Община Враца - ул. „Стефанаки Савов“ № 6. 

Поради прекратеното наемно правоотношение в горепосочения срок следва да подадете и заявление за промяна на регистрациите Ви по постоянен и настоящ адрес, ако същите са на адреса на общинското жилище. 


Съгласно изискването на чл. 34 от Административнопроцесуалния кодекс, може да се запознаете с преписката в административната сграда на Община Враца, на ул. „Стефанаки Савов“ № 6, ет. 2, стая 41, всеки работен ден от 08:00 ч. до 17:00 ч. и в 3 /три/-дневен срок от получаване на настоящото уведомление може да представите писмени обяснения и възражения по процедурата.
С настоящото Ви уведомявам /съгласно изискването на чл. 26 от Административнопроцесуалния кодекс/, че Община Враца ще започне административна процедура по издаване на заповед за принудително изземване на жилището, съгласно чл. 38, ал. 1 от Наредбата за условията и реда за управление и разпореждане с общинските жилища.

В случай, че не погасите задълженията си и не заплатите дължимите суми в горепосочения размер, след изтичането на срока за доброволно изпълнение, ще се пристъпи към принудително събиране на непогасените парични задължения, ведно с изтеклите лихви, неустойки и разноски, по законоустановения съдебен ред, включително чрез изпълнително производство със съдействието на частен съдебен изпълнител, налагане на запор върху парични вземания, респективно възбрана върху движимо и недвижимо имущество.
За допълнителна информация

тел.: 0879 96 89 88 и 0879 96 89 87 – Дирекция „Общинска собственост“

